CELEX: 31988R3042
Language: el
Date: 1988-09-30 00:00:00
Title: Κανονισμός (ΕΟΚ) αριθ. 3042/88 της Επιτροπής της 30ής Σεπτεμβρίου 1988 σχετικά με τον καθορισμό για την περίοδο εμπορίας 1988/89 της εκτιμώμενης παραγωγής και της μείωσης του ποσού της ενίσχυσης για τους ηλιανθόσπορους

Avis juridique important

|

31988R3042

Κανονισμός (ΕΟΚ) αριθ. 3042/88 της Επιτροπής της 30ής Σεπτεμβρίου 1988 σχετικά με τον καθορισμό για την περίοδο εμπορίας 1988/89 της εκτιμώμενης παραγωγής και της μείωσης του ποσού της ενίσχυσης για τους ηλιανθόσπορους  

Επίσημη Εφημερίδα αριθ. L 271 της 01/10/1988 σ. 0104 - 0104

***** ΚΑΝΟΝΙΣΜΟΣ (ΕΟΚ) αριθ. 3042/88 ΤΗΣ ΕΠΙΤΡΟΠΗΣ  της 30ής Σεπτεμβρίου 1988  σχετικά με τον καθορισμό για την περίοδο εμπορίας 1988/89 της εκτιμώμενης παραγωγής και της μείωσης του ποσού της ενίσχυσης για τους ηλιανθόσπορους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2210/88 (2), και ιδίως το άρθρο 27α παράγραφος 6,  Εκτιμώντας:  ότι το άρθρο 32α του κανονισμού (ΕΟΚ) αριθ. 2681/83 της Επιτροπής της 21ης Σεπτεμβρίου 1983 περί των λεπτομερειών εφαρμογής του καθεστώτος ενίσχυσης για τους ελαιούχους σπόρους (3), όπως τροποποιήθηκε τελευταία από τον κανονισμό (ΕΟΚ) αριθ. 2823/88 (4), όρισε τα στοιχεία που πρέπει να καθορίζονται κατ' εφαρμογή του συστήματος των μέγιστων εγγυημένων ποσοτήτων· ότι πρέπει, για την περίοδο εμπορίας 1988/89, να καθορισθεί η εκτιμώμενη παραγωγή των σπόρων αυτών, καθώς και η μείωση του ποσού της ενίσχυσης που προκύπτει βάσει των διαθέσιμων στοιχείων ·  ότι η Επιτροπή Διαχειρίσεως Λιπαρών Ουσιών δεν διατύπωσε γνώμη στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1988/89 η εκτιμώμενη παραγωγή ηλιανθόσπορων καθορίζεται σε:  - 1 250 000 τόνους για την Ισπανία,  - 47 000 τόνους για την Πορτογαλία,  - 2 880 000 τόνους για τα άλλα κράτη μέλη.  Άρθρο 2  Για την περίοδο εμπορίας 1988/89, η μείωση, που εφαρμόζεται στο ποσό της ενίσχυσης για τους ηλιανθόσπορους καθορίζεται σε:  - 0 ECU ανά 100 χιλιόγραμμα για την Ισπανία,  - 0 ECU ανά 100 χιλιόγραμμα για την Πορτογαλία,  - 11,55 ECU ανά 100 χιλιόγραμμα για τα άλλα κράτη μέλη.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Αυγούστου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Σεπτεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 197 της 26. 7. 1988, σ. 1.  (3) ΕΕ αριθ. L 266 της 28. 9. 1983, σ. 1.  (4) ΕΕ αριθ. L 254 της 14. 9. 1988, σ. 8.